OzLabs/hebrew-wiki-articles huggingface dataset:
יצחק השנירי

רבי יצחק השנירי היה פייטן יהודי בפרובאנס בסוף המאה ה-12 ובתחילת המאה ה-13. פיוטיו נקלטו בעיקר במחזורים כמנהג פרובאנס.

== ביוגרפיה ==
נולד בשנות השבעים של המאה השתים-עשרה. התגורר בפרובאנס, ככל הנראה בבוקר ומאלוסן בשליש הראשון של המאה ה-13. מעט ידוע לנו על קורות חייו. רבי יהודה אלחריזי נפגש עמו בסביבות 1195. ביקר מספר פעמים בקטלוניה, פעם אחת מתוכן בברצלונה, כפי שניכר מאקרוסטיכון של אחד משיריו, שם שהה בביתו של הנשיא מכיר בן ששת.<ref>"אני אל אלוהים אקרא". בר-תקוה, פיוטי עמ' 36.</ref> יש מהחוקרים שטענו כי היה חזן, על בסיס האקרוסטיכון ש"ץ שבסוף כמה משיריו אך יש מהם שפקפקו בסברה זו וטענו כי אלו ר"ת של 'שמרהו צורו'.<ref>שד"ל, חרב המתהפכת, בתוך: חותם תוכנית, אמסטרדם 1865, עמ' 16 הערה פז. בר-תקוה, פיוטי, עמ' 38</ref> ע"פ עדות אחת, נקבר בגירונה.<ref>כ"י גינצבורג 166 דף 239 עמ' א, הובא אצל בר-תקוה, פיוטי, עמ' 37-38</ref> גם אחיו ואביו של ר' יצחק היו בקיאים בחכמת הפיוט, כפי שמעיד אלחריזי.<ref>שער מו, מהד' קמינקא, וורשא ה'תרנ"ט, עמ' 351.</ref>

== שיריו ==
רבי יצחק כתב, ככל הידוע לנו, שירי קודש בלבד, על כל מועדי השנה היהודיים מלבד חנוכה.<ref>כמו רבים מהפייטנים הספרדים, בנימין בר-תקוה, פיוטי ר' יצחק השנירי: יוצאים לאור ע"פ כת"י ודפוסים בצירוף מבוא, חילופי נוסח וביאורים. רמת-גן: אוניברסיטת בר-אילן, 1996, עמ' 42</ref> הסוגות בהם יצר: פיוטי יוצר, סליחות, רשויות, פיוטי נשמת, פיוטי קדושתא, הושענות, פיוטי עושה השלום, פיוט לפטירת משה רבנו, קינות לתשעה באב. על פיוטיו ניכרת ההשפעה הספרדית, וכן השפעות של מסורות פיוט עתיקות, כמו הפייטנות האיטלקית, הקדומה והפייטנות הפרובנסאלית הטרום ספרדית.<ref>בנימין בר-תקוה, פיוטי ר' יצחק השנירי, עמ' 42</ref> כמו כן הושפע מפיוטיו של ר' זרחיה הלוי<ref>בנימין בר-תקוה, פיוטי ר' יצחק השנירי, עמ' 47</ref>

רבי יצחק השנירי עשה שימוש רב בשיבוצים חידודיים – שיבוץ פסוקים בפיוט באופן המוציא אותם ממשמעם המקורית ומעניק להם משמעות חדשה. בפיוטיו, כמו גם בפיוטי ר' יהוסף האזובי, מופיעים שיבוצים כאלה כמעט בכל הקשר, גם בפיוטי סליחות ובתוכחות. זאת בניוד לפייטנים אחרים, שהשתמשו בהם רק בהקשרים קלילים.

== לקריאה נוספת ==
* בנימין בר-תקוה, פיוטי ר’ יצחק השנירי: יוצאים לאור ע“פ כת”י ודפוסים בצירוף מבוא, חילופי נוסח וביאורים. רמת-גן: אוניברסיטת בר-אילן, 1996.

==קישורים חיצוניים==
* [https://www.nli.org.il/he/discover/music/jewish-music/piyut/articles/figures/rabbi-itzhak-hasniri ר' יצחק השנירי], בהפיוט והתפילה

== הערות שוליים ==

קטגוריה:אישים שחיו במאה ה-13
קטגוריה:פייטני פרובנס וקטלוניה
Oko (מערכת)

Oko (פירוש ברוסית:עין) הייתה מערכת סובייטית לגילוי שיגור של טיל בליסטי בין-יבשתי משטח היבשתי של ארצות הברית. המערכת הוכרזה מבצעית בשנת 1982. בשנת 1996 הסתיים פיתוח מערכת מתקדמת Oko-1 שהייתה יכולה לזהות שיגורים גם משטח הימי. מערכת זו פעלה עד לשנת 2015 והוחלפה במערכת "קופולה" שמבוססת על הלוויינים מסדרה "טונדרה". המערכת פעלה במקביל למערכת DSP שפותחה בארצות הברית.

פיתוח מערכת החל בשנות ה-60 של המאה ה-20. הניסוי הראשון בוצע בשנת 1972 כאשר שוגר לוויין "קוסמוס 520". בשנת 1982 המערכת הוכרזה מבצעית. בנוסף ללוויינים המערכת כללה 2 מרכזי בקרה קרקעיות באזור מוסקבה ובאזור קומסומולסק על אמור. ב-26 בספטמבר 1983 המערכת זיהתה שיגור לכאורה. מפקד המשמרת סטניסלב פטרוב גילה אחריות, בדק לעומק את נמצב והחליט שמדובר בהפעלה שגויה של המערכת.

בשנת 1991 החלה פריסת הדור השני של המערכת שהייתה מבוססת על לוויינים מתקדמים.

בהפעלתה המערכת הייתה מבוססת על לוויינים מדגם US-K (לוויין בקרת קרקע אוניברסלי). הלוויינים היו במשקל 2400 ק"ג. לצורך הפעלה אמינה של המערכת היה צורך ב-4 לוויינים פעילים. בשנים 1975–2010 שוגרו 86 לוויינים מדגם זה. כל הלוויינים שוגרו מקוסמודרום פלסצק בעזרת משגר מדגם מולניה תחת שם "קוסמוס". הלוויין היה מצויד בטלסקופ תת-אדום ופאנל סולארי שסיפק 2.8 קו"ט. הלוויינים פעלו במסלול אליפטי גבוה. הלוויין כלל 16 מונעים לשינוי מסלול במידת הצורך. הלוויינים תוכננו ונבנו במשרד "לאבוצ'קין" ובמשרד "קומטה". בנוסף שוגרו לוויינים מדגם US-KS (לוויין בקרת קרקע אוניברסלי במיקום קבוע) שכללו מספר שיפורים טכנולוגיים. בשנים 1975–1997 שוגרו 7 לוויינים מדגם זה. כל הלוויינים שוגרו מקוסמודרום בייקונור בעזרת משגר מדגם פרוטון. הלוויינים פעלו במסלול גאוסטציונרי. הלוויינים הראשונים פעלו פחות משנה. לוויינים ששוגרו בהמשך פעלו כ-20 חודשים. לוויינים ששוגרו לאחר 1985 פעלו 40 חודשים.

הדור השני של מערכת היה מבוסס על לוויינים מדגם US-KMO (לווין בקרה אוניברסלי לימים ואוקיינוסים). לוויינים אלו איפשרו לגלות שיגורים גם מהשטח הימי. על הלוויינים הותקן טלסקופ תת-אדום. הלוויינים פעלו במסלול גאוסטציונרי. משקל הלוויינים גדל ל-2600 ק"ג. בסך הכול שוגרו 8 לוויינים בשנים 1991–2012. הלוויין האחרון יצאה משימוש בשנת 2019. לווייני המערכת הוחלפו במערכת הלוויינים "קופולה".

==קישורים חיצוניים==
* [https://space.skyrocket.de/doc_sdat/us-ks.htm רשימת לווייני US-KS]
* [https://space.skyrocket.de/doc_sdat/us-k.htm רשימת לווייני US-K]
* [https://space.skyrocket.de/doc_sdat/us-kmo.htm רשימת לווייני US-KMO]
* [https://web.archive.org/web/20070926223909/http://russianforces.org/podvig/rus/publications/sprn/20020628ew/index.shtm תיאור פעולת המערכת] 
* [http://war-russia.info/index.php/nomenklatura-vooruzhenij/448-vojska-pko-pro/sistema-preduprezhdeniya-o-raketnom-napadenii-sprn/3167-kosmicheskaya-sprn-us-ks-oko-us-kmo-oko-1-1979g-1996g תיאור המערכת] 

קטגוריה:לוויינים רוסיים
קטגוריה:לוויינים סובייטיים
קטגוריה:לווייני ריגול
קטגוריה:הגנה נגד טילים
יחסי אלג'יריה–סוריה

יחסי אלג'יריה–סוריה הם היחסים הבילטרליים בין הרפובליקה האלג'יראית הדמוקרטית העממית לבין הרפובליקה הערבית הסורית. לאלג'יריה שגרירות בדמשק ולסוריה שגרירות באלג'יר. שתי המדינות חברות בליגה הערבית. בין 2011 ל-2023 הייתה אלג'יריה אחת המדינות המוסלמיות הבודדות ששמרו על יחסיהן עם משטר אסד, והיא פעלה כדי להגן על סוריה בדיוני הליגה הערבית.

== היסטוריה ==
המאבק האלג'יראי לעצמאות שאב השראה ממדינות אחרות, ביניהן סוריה, שגם היא נשלטה על ידי צרפת טרם קיבלה עצמאות ב-1946. אחרי שאלג'יריה זכתה בעצמאות בשנת 1962 ואחרי הפיכת הבעת' בסוריה שהתקיימה שנה אחר כך, המדינות כוננו יחסים דיפלומטיים.

== מלחמת האזרחים בסוריה ==
בשנת 2011 פרצה מלחמת אזרחים בסוריה בין משטר אסד לכוחות האופוזיציה הסורית. גם לאחר פרוץ המלחמה, אלג'יריה המשיכה לשמור על יחסים עם המשטר וסירבה לספק נשק או סיוע אחר לכוחות המורדים. לפי פרשנויות מסוימות, מדיניותה של אלג'יריה נבעה מהתערבותה של סעודיה במלחמת האזרחים האלג'יראית, שיצרה מתיחות בין המדינות. על כן, אלג'יריה התנגדה לסייע לאופוזיציה הסורית ותמכה במשטר ובבשאר אל-אסד.

אלג'יריה שימשה בעבר גם כמגשרת בין סוריה לטורקיה, ונכון ל-2019 שהו בה 7,757 מהגרים סורים, ירידה לעומת 25,000 שהיו בה בשנת 2015.

מאז 2019, אלג'יריה פעלה למען השבת סוריה לליגה הערבית. בשנת 2021 הוקמה נציבות משותפת לשיתוף פעולה בין המדינות.

בשנת 2023 השתתף נשיא סוריה, בשאר אל-אסד בוועידת הליגה הערבית בסעודיה, לראשונה מזה 12 שנים.

== הערות שוליים ==
פארנסה

ספורטינג קלובה פארנסה (בפורטוגזית: Sporting Clube Farense; או בקיצור פארנסה) הוא מועדון כדורגל מהעיר פארו שבפורטוגל, אשר נוסד בשנת 1910. והחל מעונת 2023/2024 ישחק בפרימיירה ליגה, הליגה הבכירה של פורטוגל. המועדון מארח את משחקיו באצטדיון סאו לואיש המכיל 7,000 מקומות.

== היסטוריה ==
המועדון החל את דרכו בליגות האזוריות של פורטוגל בהן שיחק במשך 8 עשורים והעפיל לראשונה לליגה הבכירה ב-1990 לאחר שזכה באליפות הליגה השנייה בעונת 1989/1990, עונה בה הגיע המועדון גם לגמר הגביע הפורטוגלי שם הפסיד לאסטרלה דה אמדורה. <ref></ref><ref></ref> החל מעונת 1990/1991 שיחק המועדון בליגה הבכירה במשך 12 עונות רצופות, כשעונת השיא של המועדון הייתה עונת 1994/1995 בה סיים המועדון במקום החמישי בליגה.<ref></ref> הסיום במקום החמישי זיכה את המועדון לכרטיס לסיבוב הראשון של גביע אופ"א בעונה שלאחר מכן. בסיבוב הראשון של גביע אופ"א המועדון הפסיד פעמיים לאולימפיק ליון הצרפתית בשער בודד בכל משחק ו-0–2 בסיכום שני המשחקים.<ref></ref> <ref></ref> <ref></ref> 

את ההצלחה מעונה זו לא הצליח לשחזר המועדון ובמשך העונות הבאות סיים בתחתית הטבלה עד שבעונת 2001/2002 סיים במקום ה-17 וירד לליגת המשנה. בעונות הבאות המשיך המועדון להדרדר כשהגיע עד לליגה השישית בעונת 2006/2007, והמשיך לשחק בליגות הנמוכות עד שבסיום עונת 2012/2013 זכה המועדון באליפות הליגה השלישית והעפיל חזרה לליגת המשנה לאחר עשר עונות בליגות הנמוכות.<ref></ref> המועדון בילה שלוש שנים נוספות בליגת המשנה ובסיום עונת 2015/2016 ירד שוב לליגה השלישית. לאחר שתי עונות בליגה השלישית חזר לליגת המשנה לקראת עונת 2018/2019 בה סיים במקום העשירי בליגת המשנה. בעונת 2019/2020 ניצב המועדון במקום השני בליגה בעת הפסקתה בעקבות מגפת הקורונה ועל כן זכה בכרטיס לליגה הבכירה אליה שב לאחר 18 שנות היעדרות, <ref></ref> אך כבר בסיום אותה עונה שב המועדון לליגת המשנה לאחר שסיים במקום ה-17 בליגה. המועדון לא הצליח לחזור לליגה הבכירה בעונה שלאחר מכן, אך בעונת 2022/2023 סיים המועדון במקום השני בליגת המשנה ושב לליגה הבכירה פעם נוספת.

== אצטדיון ==
אצטדיון סאו לואיש 2008
הקבוצה שיחקה באצטדיון סאו לואיש במשך 94 שנים מ-1910. <ref></ref> בשנת 2004 עברה הקבוצה לאצטדיון אלגארבה המכיל 30,000 מקומות אשר נבנה לצורך אירוח משחקים ביורו 2004. <ref></ref> בשנת 2013 חזרה הקבוצה לארח את משחקיה באצטדיון סאו לואיש שעבר שדרוג, וכיום הוא מכיל 7,000 מקומות.

== תארים ==
* הליגה הפורטוגלית השנייה
** אלופה (2): 1939/1940, 1982/1983
* הליגה הפורטוגלית השלישית
** אלופה (1): 2011/2012

== שחקנים ==
=== הסגל הנוכחי ===
 מעודכן ל-1 בפברואר 2024 <ref></ref>

 (קפטן)

 (בהשאלה מפארוויירה)

==קישורים חיצוניים==

* 

== הערות שוליים ==

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1910
אוקסידקטילוס

אוקסידקטילוס (שם מדעי: Oxydactylus; מיוונית עתיקה: "בעל אצבע חדה") הוא סוג נכחד של גמל אשר חי באמריקה הצפונית במשך הקנוזואיקון, בין סוף האוליגוקן לאמצע המיוקן שלפני 28.4 עד 13.7 מיליון שנה מזמננו.

סוג גמל זה ידוע ממספר מאובנים שהתגלו בארצות הברית ומקסיקו במספר אתרי מאובנים ואלה תוארו למדע ב-1904 בידי החוקר פיטרסון. 

הוא היה בעל צוואר ורגליים ארוכים ביותר כשל ג'ירף או לגמל הקדום אייפיקמלוס ואולי הוא התאים לאכילת צמחייה גבוהה על העצים בדומה לה. בניגוד לגמלים המודרניים, היו לו פרסות ללא כריות סוליות קשוחות עם אצבעות פשוקות, כך שייתכן שנע יותר בדומה לאנטילופות מאשר לגמלים. גופו הגיע עד למשקל 150 ק"ג.

גמל זה עם תכונותיו היה פרימיטיביים יותר מהגמלים המודרניים. הוא נכחד במשך המיוקן, ייתכן שבשל שינויי אקלים רחבים לאורך אמריקה הצפונית.

==קישורים חיצוניים==

קטגוריה:גמליים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1904
פלורידכרוס

פלורידכרוס (שם מדעי: Floridachoerus; מילולית: "חזיר פלורידה") הוא סוג של פקארי נכחד אשר חי באמריקה הצפונית בתחילת המיוקן שלפני 20.43 עד 15.97 מיליון שנה מזמננו. בעבר היה ידוע בשמות אחרים, ביניהם: Marshochoerus ו-Desmathyus.

המאובנים של פקארי זה התגלו במחוז גילטשיר (Gilchrist County) שבפלורידה ובמחוז ניוטון (Newton County) בטקסס, כשמרבית המאובנים התגלו בשטחי תצורות אלצ'ואה . ידוע בסוג מין בודד – Floridachoerus olseni, שנקרא לכבוד החוקר סטנלי ג'יי אולסן, חוקר בכיר לשכבר באוניברסיטת הווארד.

השרידים שלו ידועים מתצורות של אבן חול ואבן גיר, מה שמרמז שהיה בעבר נהר או בולען באזור, מה שגרם לממצאים להתאבן בתוכם. לצידו התגלו שרידים של טורפים שונים, של סוסיים, קרנפיים וגמליים וכן הדיאודון האימתני וגם כמה פקארים נכחדים נוספים מהסוגים: Marshochoerus ו-Hesperhys.

במראהו כנראה דמה לפקארי הצווארון המודרני ואולי חי בחבורות קטנות לאורך דרום ארצות הברית.

==קישורים חיצוניים==

==הערות שוליים==

קטגוריה:פקאריים
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1941
נקסואוטפירוס

נקסואוטפירוס (שם מדעי: Nexuotapirus) הוא סוג נכחד של מפריט פרסה ממשפחת הטפיריים, אשר חי באמריקה הצפונית בין האוליגוקן למיוקן שלפני 30.8 עד 20.4 מיליון שנה מזמננו.

הסוג תואר ב-1998 בידי החוקר האמריקאי L.B Albright והוא כולל 2 מינים: Nexuotapirus marslandensis, אשר הועבר מהסוג הקרוב Miotapirus ו-Nexuotapirus robustus, אשר קודם לכן סווג כמין של פרוטפירוס (Protapirus). המאובנים שלו התגלו בדרום ארצות הברית באזור טקסס ואורגון. מרבית השרידים היו של חלקי לסתות וגולגולת.

לטפיר זה היה מבנה לסתות ייחודי והקשר בינו לטפירים החיים אינו בולט ישר, מאחר שהוא היה אחד מהקדומים שבבני הקבוצה והזכיר מעט גם את ראשוני הסוסיים וקרוביהם כמו הפלאותריום. היה זה אוכל צמחים עגלגל שחי כנראה ביערות של דרום ארצות הברית עד שנכחד במשך המיוקן, אולי כתוצאה משינויי אקלים.

בין התכונות הפרימיטיביות של הסוג נכללים מבנה חריצי של הטוחנות ומבנה צר יותר של השיניים המצרות ככל שמתקרבים לבסיס הלסת. כמו כן היה לו חוטם מגודל אך קצר יחסי ומבנהו פחות דמה לזה של חדק והיה בעל קרבה יחסית ללסתות, כך שהיה שונה יחסית מהטפירים החיים בעלי החדק. למעשה מספר חוקרים כלל אינם רואים בו טפיר אמיתי.

==קישורים חיצוניים==

==הערות שוליים==

קטגוריה:טפיריים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1998
פרוטפירוס

פרוטפירוס (שם מדעי: Protapirus; מילולית: "לפני טפיר") הוא סוג נכחד של מפריט פרסה ממשפחת הטפיריים, אשר חי באמריקה הצפונית ואירואסיה בין תחילת האוליגוקן לתחילת המיוקן שלפני 33.9 עד 20.6 מיליון שנה מזמננו. הוא נחשב לעיתים לאחד מראשוני הטפירים האמיתיים.

המין העתיק ביותר בסוג הוא P. simplex שמאובניו התגלו בתצורות הנהר הלבן שבמישורים הגדולים של ארצות הברית ואחריו המין P. obliquidens שגם חי באמריקה הצפונית. מינים מאוחרים יותר עברו את ברינגיה לעבר אירואסיה, כשבין האוליגוקן למיוקן ידועים מין אחד מקזחסטן (P. gromovae) ועוד חמישה מינים מאירופה.

טפיר זה היה דומה בגודל לטפירים המודרניים אך בעל מאפיינים פרימיטיביים יותר, כמו מבנה קדם-טוחנות בעלות מבנה חריצי יותר, לסתות צרות יותר ונסיג אף, אשר אולי לוותה בחדק האופייני לטפירים מודרניים, אך היה קצר ופחות בולט בהרבה. מבנה השיניים התאים לאכילת עלים, אותם תלש באמצעות חרטומו.

טפיר זה נכחד בתחילת המיוקן, ייתכן שבשל שינויי האקלים שייבשו יערות רבים לאורך אמריקה ואירואסיה.

==קישורים חיצוניים==

==הערות שוליים==

קטגוריה:בעלי חיים שתוארו ב-1877
קטגוריה:טקסונים שתוארו בידי הנרי פילהול
קטגוריה:טפיריים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1998
דיפלומוצרס

דיפלומוצרס (שם מדעי: Diplomoceras) הוא סוג של רכיכה נכחדת מקבוצת האמוניטים אשר התקיים במימי האוקיינוסים של הקרטיקון העליון שבין הקמפן למאסטריכט שלפני 89.3 עד 66 מיליון שנה, עד שנכחדו עם הכחדת הקרטיקון לפני 66 מיליון שנה. במראם דמו לBaculites ובעבר גם סווגו לאותו סוג, אך הועברו לסוג עצמאי בשנת 1900 בידי החוקר Hyatt.

סוג זה ידוע ממאובנים משומרים היטב במדינות שונות, בין השאר מאנטארקטיקה, ארמניה, אוסטרליה, אוסטריה, בלגיה, בולגריה, צ'ילה, דנמרק (כולל גרינלנד), יפן, מקסיקו, הולנד, רוסיה, דרום אפריקה, ספרד, תוניסיה, אוקראינה וארצות הברית.

מבנה גוף האמוניט כוסה בקונכייה באורך של עד 1.5 מטר והייתה מסולסלת בספירלה כקרן של תיש או אנטילופה. בעודו בחיים האמוניט היה דומה לנאוטילוסיים החיים וכמותם נע באמצעות הנעה סילונית. הוא לכד טרף קטן בזרועותיו ובתורו נטרף בידי דגים וזוחלים ימיים גדולים כמו מוזאזאוריים. על פי מחקרים נראה שאמוניטים מסוג זה הגיעו לתוחלת חיים של מעל 200 שנה.

==קישורים חיצוניים==

==הערות שוליים==

קטגוריה:אמוניטים
קטגוריה:בעלי חיים שחיו בקרטיקון באמריקה הצפונית
בוריס צינדליס

בוריס (ברל) ישראלביץ' צינדליס (ברוסית: Бори́с (Бе́рел) Изра́илевич Цинделис; בליטאית: Berelis Cindelis; 1916 – 13 באוקטובר 1944) היה חייל יהודי בצבא האדום במלחמת העולם השנייה, גיבור ברית המועצות.

== חייו ==
ברל צינדליס נולד בעיר רוקישקיס בליטא. במשפחת פועלים יהודים.

לאחר הפלישה הנאצית לברית המועצות וכיבוש ליטא, הצליח להימלט לרוסיה ומשם לקירגיזיה. התיישב בעיר אוש.

בקיץ 1942 התנדב לשירות הצבאי והוצב בדיוויזיית חיל רגלים ה-16, אשר הורכבה מיוצאי ליטא. הוא שירת ביחידת הארטילריה של הדיוויזיה. בוריס צינדליס הצטיין בקרב שנערך באוקטובר 1944 באזור הכפר פלאיקישקן במחוז שילוטה שבמערב ליטא. צוות התותח, בו שירת בוריס נע במערכים קדמיים יחד עם יחידות חיל רגלים במטרה לבלום את כוחות השריון הגרמנים. צוות הצליח להשמיד תותח מתנייע וטנק גרמנים. במהלך הקרב נפגעו קשה כל חיילי הצוות של צינדליס (כולל הוא עצמו). הוא נותר לבד ליד התותח. למרות הפציעה המשיך לתפעל את התותח ולירות בכינון ישיר על הגרמנים. הצליח לפגוע בטנק גרמני נוסף, עד שנפגע אנושות מרסיסי הפגזים ומת מפצעיו. על מעשה גבורה זה הוענק לטוראי בוריס צינדליס (לאחר מותו) תואר גיבור ברית המועצות.

== קישורים חיצוניים ==
* [https://www.warheroes.ru/hero/hero.asp?Hero_id=5914 דף אישי באתר גיבורי ברית המועצות (רוסית)]

קטגוריה:יהודים ליטאים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1916
קטגוריה:סובייטים שנפטרו ב-1944
תקופת צינון (זכויות צרכנים)

בחקיקה ובפרקטיקה של זכויות הצרכן, תקופת צינון היא פרק זמן לאחר רכישה שבו הרוכש יכול לבחור לבטל רכישה ולהחזיר סחורה שסופקה, מכל סיבה שהיא, ולקבל החזר מלא. <ref></ref>

== חוקים ==
מדינות רבות העבירו חוקים היוצרים תקופות צינון עבור עסקאות ספציפיות, אם כי, התנאים שבהם הם עשויים לחול והעסקאות המכוסות על ידי החוקים, משתנים באופן משמעותי לפי תחום השיפוט. לדוגמה, בתוך ארצות הברית, הממשלה הפדרלית מטילה תקופות צינון של 72 שעות עבור עסקאות צרכניות רבות שהושלמו בבית או מחוץ למקום העסקים המסורתי של המוכר. מדינות רבות בארצות הברית קבעו גרסאות דומות לחוק של תקופת צינון, ומציעות חוקים דומים למגוון נוסף של עסקאות, כגון רכישות בזמן שיתוף וחוזי מועדון בריאות. לדוגמה, קליפורניה מספקת תקופות צינון לעסקאות צרכניות רבות, כולל רכישות ביטוח, אחריות לרכב, שירותי שיניים ושירותי הרזיה. <ref></ref> האיחוד האירופי מאפשר לתושבי המדינות החברות לבקש החזרים עבור סחורות ושירותים שנרכשו מחוץ לחנות, כגון בטלפון, בהזמנה בדואר או בתגובה למכרז מדלת לדלת, לבטל את העסקה, להחזיר כל רכישה ו לקבל החזר בתוך ארבעה עשר יום. <ref></ref>

== מדיניות החזר כספי ==
גם ללא תקופות-צינון מחויבות בחוק, קמעונאים רבים מעניקים לרוכשים מרצונם פרק זמן מוגדר שבמהלכו הם עשויים להחזיר מוצרים שלא נפגעו ונשארו במצב בר מכירה. <ref></ref>

תחומי שיפוט מסוימים דורשים מהקמעונאים להציע מדיניות החזרה. לדוגמה, באיחוד האירופי, הוראת זכויות הצרכן משנת 2011 מחייבת את המדינות החברות להעניק לרוכשים את הזכות להחזיר סחורה או לבטל שירותים שנרכשו מעסק הרחק ממתחם מסחרי רגיל, כגון עסקה במסחר מקוון, הזמנה בדואר או במכירה של סוכן שעובר מדלת לדלת, למעט חריגים מוגבלים, תוך שבועיים במקרה רגיל, או שנה אם המוכר לא הודיע בבירור לרוכש על זכויותיו מרגע קבלת הסחורה, לקבלת החזר מלא. <ref></ref> הוראת זכויות הצרכן מיושמת בבריטניה על ידי תקנות חוזי הצרכן (מידע, ביטול וחיובים נוספים) משנת 2013.

== כלכלה ניסויית ==
ההשפעות של תקופות צינון נחקרו בכלכלה ניסיונית בהקשר של מה שנקרא משחק האולטימטום. במשחק הזה, צד אחד מציע לחלק פשטידה (נניח 10 דולר). אז צד אחר יכול לקבל או לדחות את ההצעה. כאשר ההצעה (נניח, 8 דולר עבור הצד הראשון ו-2 דולר עבור הצד השני) מתקבלת, הצדדים מקבלים את התשלומים המתאימים. כאשר ההצעה נדחית, שני הצדדים מקבלים אפס. תקופות צינון יכולות להפחית את שיעורי הדחייה של הצעות לא הוגנות כאשר הצדדים רואים שהסיכון בהימור גדול עבורם. <ref></ref>

== ראו גם==
* חרטת הקונה
* הגנת הצרכן
* מכר מרחוק

==הערות שוליים==

קטגוריה:צרכנות
אסון הרכבת באשדה

אסון הרכבת באשדה היה אסון רכבת מהירה שהתרחש ב-3 ביוני 1998, כאשר רכבת ICE 1 במסילת האובר-המבורג ליד אשדה בסקסוניה התחתונה, גרמניה ירדה מהפסים והתרסקה בגשר עילי שחצה את מסילת הברזל, ולאחר מכן קרס על הרכבת. 101 בני אדם נהרגו ולפחות 88 נפצעו, מה שהופך את האסון לאסון הרכבת השני הקטלני בהיסטוריה הגרמנית לאחר אסון הרכבת ג'נטין ב-1939, ואסון הרכבת המהירה הקטלני ביותר בעולם.

הסיבה לירידה מהפסים הייתה סדק התעייפות בודד בגלגל אחד, שגרם לכך שחלק מהגלגל נתפס במסוט, תוך שינוי כיוונו בזמן שהרכבת חולפת מעליו. הדבר הוביל לכך שקרונות הרכבת נשמטו לשתי מסילות שונות, מה שגרם לרכבת לרדת מהפסים ולהתרסק בעמודים של גשר בטון, אשר לאחר מכן קרס וריסק שני קרונות. שאר הקרונות והקטר האחורי התנגשו בהריסות.

לאחר האירוע נערכו חקירות רבות לגבי השבר בגלגל. החקירה הביאה למסקנה שהתאונה נגרמה מתכנון לקוי של הגלגל שאיפשר לשבר עייפות להתפתח על חישוק הגלגל.<ref></ref>

החוקרים שקלו גם גורמים תורמים נוספים, לרבות אי עצירת הרכבת ונוהלי תחזוקה.

לאסון היו השלכות משפטיות וטכניות כולל משפטים, קנסות ותשלומי פיצויים. עיצוב הגלגל הוחלף וחלונות הרכבת תוכננו כך שיהיו קלים יותר לשבירה בשעת חירום.
קטר אחורי 401&nbsp;551 של הרכבת שהתרסקה.
קטר קדמי 401 051 במינכן באוגוסט 2007. קרון הכוח הקדמי שירד חלקית מהפסים המשיך לנסוע במורד המסילה עד שנעצר מרחק קצר לאחר תחנת הרכבת אשדה. לאחר שנגרם לו נזק קל בלבד הוא תוקן והוחזר לשירות
<gallery class="center" widths="150">
File:Gedenkst_Eschede1.JPG|אנדרטה רשמית ליד הגשר. ברקע קו הרכבת
File:Gedenkst_Eschede2.JPG|אנדרטה עם שמות הקורבנות
File:Gedenkstätte_Eschede_Stein_links.jpg|אנדרטה
</gallery>

== בתרבות ==
אסון אשדה, כמו גם החקירה על התקרית, סוקרו כפרק החמישי של העונה הראשונה של סדרת הטלוויזיה התיעודית של נשיונל ג'יאוגרפיק, שניות מאסון, בשם "Derailing at Escede".<ref name="Seconds">"Derailment at Eschede" ("High Speed Train Wreck"). Seconds From Disaster.</ref>

== ציטוטים ==

== הפניות ==
* [http://danger-ahead.railfan.net/reports/eschede/index.html דוחות אשדה]
* [http://www.ndt.net/news/2000/eschedec.htm תאונת רכבת ICE באשדה - סיכום חדשות אחרונות]
* [http://www.eschede.de/geschichte/ice-unglueck.html אתר אשדה הרשמי מציג את האנדרטה] (בגרמנית)

== לקריאה נוספת ==
* אוקונור, בריאן, (נאס"א), [https://web.archive.org/web/20110824041537/http://pbma.nasa.gov/docs/public/pbma/images/msm/Eschede_Train_Disaster_050707.pdf "אסון רכבת אשדה"], מפגש ViTS של מנהיגות, 7 במאי 2007

== קישורים חיצוניים ==

* [http://www.railfaneurope.net/ice/ice.html דפי ICE/ICT]
* [https://web.archive.org/web/20091226000840/http://www.wecowi.org/view/Eschede_Zug_884_%28Film%29 Eschede – Zug 884 ("Eschede - רכבת 884")], סרט תיעודי גרמני על האסון מאת ריימונד לי (2008, 90 דקות).
* [http://www.ndr.de/land_leute/norddeutsche_geschichte/eschededossier2.html "Das ICE-Unglück von Eschede" ("תאונת ה-ICE באשדה")] (בגרמנית)
קטגוריה:אסונות ב-1998
קטגוריה:אירופה: תאונות רכבת
קטגוריה:אסונות בגרמניה
קטגוריה:גרמניה: רכבות
קטגוריה:סקסוניה התחתונה
קטגוריה:1998 בגרמניה
אסטרואיד סיטי

אסטרואיד סיטי (באנגלית: Asteroid City) הוא סרט מדע בדיוני קומדיה-דרמה רומנטית אמריקאית משנת 2023 בבימויו והפקתו של וס אנדרסון, מתסריט מאת אנדרסון וסיפור מאת אנדרסון ורומן קופולה. הסרט כולל אנסמבל הכולל את ג'ייסון שוורצמן, סקרלט ג'והנסון, טום הנקס, ג'פרי רייט, טילדה סווינטון, בריאן קראנסטון, אדוארד נורטון, אדריאן ברודי, לייב שרייבר, הופ דייוויס, סטיב פארק, רופרט פרנד, מאיה הוק, סטיב קארל, מאט דילון, הונג צ'או, וילם דפו, מרגו רובי, טוני רוולורי, ג'ייק ריאן וג'ף גולדבלום. עלילתו עוקבת אחר אירועי השינוי המתרחשים בכנס שנתי של אסטרונומיה ב-1955.

אסטרואיד סיטי הוצג בבכורה עולמית בפסטיבל הקולנוע בקאן במאי 2023, שם הסרט התמודד על פרס דקל הזהב. הוא ויצא לאקרנים בארצות הברית באופן מוגבל ב-16 ביוני 2023, לפני שהופץ במהדורה רחבה ב-23 ביוני 2023, על ידי פוקוס פיצ'רז.<ref></ref> הסרט זכה לביקורות מעורבות ממבקרי הקולנוע ומהצופים.

== עלילה ==
בשנת 1955, תלמידים והורים מרחבי המדינה מתאספים לתחרות אקדמית, מנוחה, בילוי, קומדיה, דרמה ורומנטיקה בכנס אסטרונומיה שנערך בעיירת מדבר אמריקאית בדיונית.<ref name=":0"></ref>

== שחקנים ==
* אוגי סטנבק (ג'ייסון שוורצמן) – צלם מלחמה ואביו של וודרו.<ref name=":1"></ref>
* מידג' קמפבל (סקרלט ג'והנסון) – שחקנית ואימה של דינה.<ref></ref>
* סטנלי זאק (טום הנקס) –חמו של אוגי.<ref></ref>
* הגנרל גריף גיבסון (ג'פרי רייט) – מנחה פרסי הג'וניור סטארגייזר.<ref name=":2"></ref>
* ד"ר היקנלופר (טילדה סווינטון) – מדענית במצפה כוכבים מקומי.<ref></ref>
* (בריאן קראנסטון) – מנחה של תוכנית טלוויזיה אנתולוגית.<ref name=":2" />
* קונרד ארפ (אדוארד נורטון) – מחזאי אגדי.<ref name=":0" />
* שוברט גרין (אדריאן ברודי)<ref></ref>
* (לייב שרייבר) – אביו של זוכה סטארגייזר ג'וניור.<ref name=":2" />
* (הופ דייוויס) – אמו של זוכה סטארגייזר ג'וניור.<ref name=":2" />
* (סטיבן פארק) – אביו של זוכה סטארגייזר ג'וניור.<ref></ref>
* מונטנה (רופרט פרנד) – זמר קאובוי המתעניין בג'ון.<ref name=":1" />
* ג'ון דאגלס (מאיה הוק) – מורה שמתעניינת במונטנה.<ref></ref>
* מנהל מוטל (סטיב קארל)<ref name=":0" />
* מכונאי (מאט דילון)<ref></ref>
* פולי גרין (הונג צ'או)<ref name=":0" />
* זלצבורג קייטל (וילם דפו)<ref name=":0" />
* (מרגו רובי) – שחקנית טלוויזיה.<ref></ref>
* (טוני רוולורי)<ref></ref>
* וודרו סטנבק (ג'ייק ריאן) –בנו של אוגי ונכדו של סטנלי, וזוכה סטארגייזר ג'וניור.<ref></ref>
* (ג'ף גולדבלום)<ref name=":2" />
* (סופיה ליליס)<ref></ref>
* (ג'ארוויס קוקר)<ref></ref>
* (בוב בלבן)<ref></ref>

== ביקורות ==
אתר "וראייטי" בחר את הסרט לאחד מהסרטים הגרועים ביותר של שנת 2023. נמתחה ביקורת על הסגנון המהונדס, הקלסטרופובי והמלאכותי של וס אנדרסון.<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="3" |2024
!פרסי איגוד מבקרי הקולנוע האמריקאי
|עיצוב ההפקה הטוב ביותר
|אדם שטוקהאוזן וקריס מורן
|
|<ref></ref>
|-
! rowspan="2" |פרס בחירת הקהל
|סרט הקומדיה של השנה
|"אסטרואיד סיטי"
|
| rowspan="2" |<ref></ref>
|-
|כוכב סרט הקומדיה של השנה
|סקרלט ג'והנסון
|
|}

== קישורים חיצויים ==
* 

== הערות שוליים ==

קטגוריה:סרטי 2023
קטגוריה:סרטי וס אנדרסון
קטגוריה:סרטי קומדיה רומנטית אמריקאיים
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-2023
יהודה כהן (ראש מועצה)

יהודה כהן הוא מנכ"ל הרבנות הראשית לישראל. כיהן בעבר כראש המועצה המקומית אלקנה (2003 - 2008), ראש מועצה ממונה במועצה המקומית בוקעאתא (2018) ובתפקידים נוספים.

==ביוגרפיה==
נולד לאביו הרב משה כהן, רב מושב נווה ימין. למד בישיבה תיכונית חיספין ובישיבת מרכז הרב. שרת כלוחם בחטיבת גולני, ולמד לתואר ראשון בתעשייה וניהול.

===בשירות הציבורי===
כיהן כמנכ"ל המועצות המקומיות מעלה עירון וביר אל מכסור.

בשנת 2003 התמודד בבחירות לרשויות המקומיות על תפקיד ראש המועצה המקומית אלקנה, העפיל לסיבוב השני מול צחי פנטון ונבחר לראש המועצה. בבחירות לרשויות המקומיות ב-2008 התמודד בשנית, אך הפסיד לצדוק זהוראי.

בינואר 2018 התמנה על ידי שר הפנים אריה דרעי לראש המועצה המקומית בוקעאתא, עד לקיומן של בחירות ביישוב באוקטובר של אותה שנה.

שימש יו"ר ממונה (מורשה חתימה) של המועצות הדתיות בכפר סבא (שם הוביל תוכנית הבראה למועצה), בחדרה ובנתניה (2012 - 2015) וכגזבר המועצה הדתית בקריית אתא. בעת כהונתו בחדרה, התקבלו תלונות רבות על תפקודו כולל מרב העיר שמעון ביטון, שלטענתו נבעו מכך שהוא פעל לתקן את הליקויים בהתנהלות המועצה. בדו"ח מבקר עיריית נתניה לשנת 2015 נמתחה ביקורת חריפה על התנהלותה של המועצה הדתית נתניה בראשותו, והמבקר ביקש את התערבות משרדי הממשלה וכתב כי בחלק מההאשמות ישנו חשש לעבירות פליליות. כהן נחקר, אך תיק החקירה נסגר.

ב-2023 התמנה על ידי השר לשירותי דת מיכאל מלכיאלי לשמש כמנכ"ל הרבנות הראשית לישראל.

==קישורים חיצוניים==
* [https://www.gov.il/he/departments/people/yehuda_cohen יהודה כהן], באתר הרבנות הראשית לישראל.

==הערות שוליים==

קטגוריה:ראשי מועצות מקומיות בישראל
קטגוריה:ראשי מועצת אלקנה
קטגוריה:מנכ"לים ישראלים
קטגוריה:מנכ"לי רשויות מקומיות
קטגוריה:ראשי ועדות קרואות
קטגוריה:הרבנות הראשית לישראל
קטגוריה:ראשי מועצות דתיות בישראל
קטגוריה:בוגרי ישיבה תיכונית חיספין
קטגוריה:בוגרי ישיבת מרכז הרב
עדי כץ

עדי אסיה כץ (נולדה ב-31 במרץ 2004) היא מתעמלת אמנותית ישראלית. סגנית אלופת אירופה בחישוק (באקו 2023) וזוכת מדליית ארד בסרט (תל אביב 2022). פעמיים ברציפות שותפה לזכייה הקבוצתית במדליית ארד באליפות אירופה (2022 ו-2023).

==קריירה==
===2018===
באליפות אירופה לנערות שנערכה בשנת 2018 סיימה כץ במקום חמישי בסרט ובמקום 41 בחישוק.

===2019===
באליפות העולם לנערות שנערכה בשנת 2019 זכתה ב-4 מדליות, 1 כסף ו-3 ארד. מדליית כסף בסרט (17.100 נק'), אחרי דריה סרגייבה מרוסיה (17.650 נק') ולפני סלמה סולאון מספרד (16.750 נק') ומדליות ארד באלות (19.250 נק'), אחרי ללה קרמרנקו מרוסיה (20.750 נק') וסופיה רפאלי מאיטליה (19.450 נק'), בתחרות הקבוצתית (113.800 נק'), אחרי רוסיה (131.150 נק') ואיטליה (119.100 נק') ובתרגיל הסרטים הקבוצתי (19.000 נק'), אחרי רוסיה (21.450 נק') ובלארוס (19.550 נק').

===2021===
בגביע העולם, שהתקיים בסופיה בשנת 2021. היא סיימה במקום 15 בקרב-רב ובמקום שמיני בחישוק. בהמשך התחרתה בגביע האתגר העולמי שנערך במינסק, ודורגה תשיעית בקרב-רב. בגמר האלות היא סיימה במקום השישי. באותה שנה זכתה באליפות ישראל.

===2022===
באפריל 2022 זכתה במדליה הראשונה במסגרת סבב גביע העולם, כשסיימה שלישית בגמר החישוק בתחרות שהתקיימה בבאקו. בתחרות שהתקיימה בפזארו זכתה במדליית כסף באלות. בתחרות גביע האתגר שהתקיימה בפורטימאו השיגה את הניצחון הראשון שלה, כשניצחה את תחרות הקרב-רב. בנוסף, הייתה שותפה לזכייה במדליית הזהב הקבוצתית.

באליפות אירופה שהתקיימה בתל אביב זכתה בשתי מדליות ארד, בסרט (32.600 נק'), אחרי בוריאנה קלין מבולגריה (34.050 נק') ודריה אטמנוב מישראל (33.750 נק') ובתחרות הקבוצתית (324.300 נק'), אחרי בולגריה (333.150 נק') ואיטליה (325.600 נק'). היא סיימה במקום 11 בקרב-רב אישי.

שלושה חודשים לאחר מכן, באליפות העולם סיימה במקום רביעי, ארבע עשיריות הנקודה מזכייה במדליית ארד.

===2023===
באליפות אירופה שהתקיימה בבאקו שנת 2023 זכתה כץ במדליית כסף בחישוק, והייתה שותפה לזכייה הקבוצתית של הנבחרת במדליית ארד.

==קישורים חיצוניים==

* 

==הערות שוליים==

קטגוריה:מתעמלות אומנותיות ישראליות
קטגוריה:ישראליות שנולדו ב-2004
קרול באומן

קרול באומן (באנגלית: Carol Bowman) היא סופרת, מרצה, יועצת ומטפלת, נתפרסמה בעיקר בשל המחקר שלה על מקרי גלגול נשמות, בפרט בילדים<ref>[http://www.carolbowman.com/about-2/ "Carol Bowman"]. Retrieved 2014-10-11.</ref>. 

==ביוגרפיה==
נולדה ב-14 באוקטובר 1950, וגדלה בניו יורק.

סיימה תואר ראשון באוניברסיטת סימונס במסצ'וסטס, ותואר שני בייעוץ באוניברסיטת וילאנובה בפנסילבניה, שם למדה עם מוריס נת'רטון ורוג'ר וולגר - חלומים בתחום חקר גלגול הנשמות.

מתגוררת בעיירה מדיה שבפנסילבניה יחד עם בעלה סטיב. אמא לשרה וצ'ייס<ref></ref>. 

שני ספריה הראשונים Children's Past Lives (Bantam Books, 1997) ו Return from Heaven (HarperCollins, 2001), על גלגול-נשמות, תורגמו למעל 23 שפות. באומן עוסקת גם בטיפול בשחזור גלגולים למבוגרים ואף מעבירה קורסי הכשרה לטיפול בעזרת שחזור גלגולים. 

היא נחשבת למובילה בקידום מודעות למקרי גלגולים קודמים אצל ילדים מאז פרסום ספריה, והופיעה והתראיינה לכלי תקשורת רבים כולל תכניות אירוח מובילות כמו אופרה וינפרי, בוקר טוב אמריקה, תעלומות בלתי פתורות, פריים-טיים ABC, ועוד, כמו גם ערוצים כגון Discovery Channel ו BBC. היא מרצה במספר מדינות בנושא בקביעות, כולל נורבגיה, בלגיה, ספרד, אירלנד והולנד. 

למרות הצלחת ספריה ובפרט Children's Past Lives, והעובדה שהם בהדפסה במשך למעלה מ-20 שנה, הם היא, כמו מרבית הסופרים בתחום, נמצאת תחת ביקורת נוקבת של ספקנים, כגון דברי הפילוסוף-ספקן רוברט טוד קרול: "עדות מיד ראשונה של בורות מדעית, פתיות ומעל הכל מחשבה שמגשימה את עצמה"<ref>Robert Todd Carroll. (2010). [http://skepdic.com/refuge/bunk4.html "Mass Media Bunk"]. The Skeptic's Dictionary. Retrieved 2014-10-11.</ref>. 

=== פרסומים ===

* Children's past lives : how past life memories affect your child .

New York : Bantam Books, c1997.

* Return from heaven : beloved relatives reincarnated within your family.

New York : HarperCollins, c2001.

* [https://static1.squarespace.com/static/5a594e75c027d84cad275975/t/619c3f189341ef1456ed5817/1637629721530/CarolBowman%2CBeyond_Disbelief_Essay%28ver1.2%2C10-30-21%29.pdf Beyond Disbelief: Children’s Past Lives and the Continuum of Personality]. Submitted to Bigelow Institute for Consciousness Studies August, 2021 [https://static1.squarespace.com/static/5a594e75c027d84cad275975/t/619c3f189341ef1456ed5817/1637629721530/CarolBowman%2CBeyond_Disbelief_Essay%28ver1.2%2C10-30-21%29.pdf B]

==הערות שוליים==

==קישורים חיצוניים==

* [https://www.carolbowman.com/ האתר הרשמי של קרול באומן] 

קטגוריה:ילידי 1950
קטגוריה:גלגול נשמות
קטגוריה:חוקרים
מרקולף נימץ

מרקולף ה. נימְץ (בגרמנית: Markolf H. Niemz, נולד ב-1964) הוא ביופיזיקאי גרמני.

==ביוגרפיה==
נימץ למד פיזיקה באוניברסיטת היידלברג ולאחר מכן ביו-הנדסה באוניברסיטת קליפורניה בסן-דייגו. הוא סיים דוקטורט עם עבודה על השמדת רקמות בעייתיות בעזרת לייזר. הוא היה ראש המחלקה לספקטרוסקופיה אופטית במכון פראונהופר לטכניקות מדידה פיזיקליות (IPM) בפרייבורג משנת 1999.

נימץ מונה למהנדס הראשי לביו-רפואה באוניברסיטת היידלברג, וקיבל מינוי פרופסור בשנת 2000 בפקולטה לרפואה במנהיים. נימץ מנהל מאז את המעבדות להנדסה ביו-רפואית במנהיים (MABEL), השייכות בשיתוף לאוניברסיטאות היידלברג ומנהיים.

בנוסף למחקרים השגרתיים החל נימץ לגלות עניין וחוקר את תחום התופעות העל-טבעיות הנצפות בעת מוות קליני<ref>[http://www.spiegel.tv/filme/nahtod-special/ Video: Spiegel-TV: Gibt es ein Leben nach dem Tod? Blick ins Jenseits] siehe Beiträge von Prof. Markolf Niemz, von Prof. Dr. med. Walter van Laack, vom 9. März 2014</ref>.

הוא התפרסם בעולם עם הוצאת ספרו "Lucy with c" בשנת 2005.

==פרסים==
*פרס קארל פראודנברג של האקדמיה למדעים של היידלברג לשנת 1995 על עבודתו בטיפול רקמות בלייזר
*פרס עמית מחקר בהרווארד לשנת 1995 על מלגה יוקרתית מדויטישה פורשונגסגמיינשאפט

==פרסומים==
*Laser-Tissue Interactions: Fundamentals and Applications. Springer, Berlin, 1998; 3. edition 2007, .
*Lucy with c: speed of light into the afterlife. Books on Demand, Norderstedt 2005, .
*Lucy in the light: the afterlife on the track. Droemer / Knaur, Munich 2007, .
*Lucy's Legacy: The key to eternity. Droemer / Knaur, Munich 2009, .
*Am I, when I am no more? A physicist decrypted eternity. Cross, Freiburg 2011 .
*Meaning: A physicist linked knowledge with love. Cross, Freiburg 2013, .
*Lose yourself itself and win it all: A physicist reaching for the stars. Cross, Freiburg 2015, .

==הערות שוליים==

קטגוריה:ביופיזיקאים גרמנים
קטגוריה:מוות קליני
קטגוריה:סגל אוניברסיטת היידלברג
קטגוריה:בוגרי אוניברסיטת היידלברג
קטגוריה:גרמנים שנולדו ב-1964
מבחן סיכה


מבחן סיכה או מבחן מחט הוא מבחן המצריך זיכרון חזותי ברמה גבוהה. המבחן נערך לרוב כאשר הספר המשמש כחומר למבחן מונח סגור לפני הנבחן, והוא צריך להוכיח את בקיאותו בידיעת הטקסט של תוכן הספר לפי מיקומו המדויק. המיקום נבחר על ידי הנחת אצבע או סיכה על כריכת הספר (או על אחד מדפי הספר הקודמים לדף עליו נערך המבחן). לרוב המבחן מתבצע על ספרי קודש בהם קיימת שמירה על עימוד הטקסט בפורמט של צורת הדף (צורת עימוד עקבית הנשמרת בכל מהדורות הספר). המבחן נחשב כהוכחה לזיכרון חזותי ברמה גבוהה. ידיעה ברמה זו מאפיינת תלמידי חכמים רבים המצוינים בכך.

== הבחינה ==
בעריכת מבחן סיכה מניחים את הספר לפני הנבחן, כשהוא סגור או פתוח במקום אחר מהמקום עליו נערכת הבחינה. הבוחן מניח את אצבעו בנקודה מסוימת, ומורה לנבחן לומר את הטקסט המופיע באותו המיקום בעמוד בדף נקוב מדפי הספר. על הנבחן לומר את הטקסט המופיע באותו המקום עליו נשאלה השאלה. פעמים רבות יידרש הנבחן לומר את הטקסט המדויק כלשונו בספר. צורת המבחן, הדורשת בקיאות לפי מקום מוגדר ביותר, מקנה לו את השם "מבחן סיכה". אמנם לפעמים אכן נערך המבחן בנעיצת סיכה או מחט.

קיימת גם גרסה קשה של המבחן, בה לא ננקב דף מסוים מדפי הספר, אלא על הנבחן לשער את הדף הנקוב לפי עומק חדירת המחט.
בגרסה קשה יותר, היה על הנבחן לומר את כל המילים שדרכן חדרה המחט בכל הדפים דרכן חדרה אל הספר.

הבחינה נערכת לרוב כהפגנת בקיאות הנבחן וזיכרונו המיוחד את הטקסט עליו הוא נבחן. המבחן משרת גם מטרה משנית של דרבון תלמידים לשינון החומר הנלמד, או לשקדנות וחזרה, עד לרמת ידיעה כזו.

מבחן זה מופיע לראשונה במאה ה-20. במקור, מופיעה הבחינה כמי שרווחה בעיקר בישיבות ליטא. בהמשך התפשט המבחן גם לישיבות נוספות. מפורסמת בהקשר זה היא ישיבת בניין אב שבראשות הרב דוד אברהם.

קיימים רבנים ותלמידי חכמים המפורסמים בהקשר זה, או שצוינו במיוחד ככאלו הבקיאים בתלמודם ברמה של "מבחן סיכה". בקיאות ברמה של "מבחן סיכה" נחשבת לרמה גבוהה או מיוחדת של ידיעת התורה.

== ספרים שעליהם נערכת הבחינה ==
מבחן הסיכה מתבצע בעיקר על התלמוד בבלי עם פירוש רש"י ותוספות, זאת בשל שימור צורת הדף של עמוד הגמרא בכל הדפוסים מאז הודפס בדפוס ונציה בוונציה בשנים ה'ר"פ–ה'רפ"ג (1520–1523). המבחן מתקיים גם בספרים תורניים נוספים בהם קיימת צורת-הדף, כמו תלמוד ירושלמי, שולחן ערוך בחלק ממהדורותיו, משנה ברורה ועוד.

==ביקורת==
קיימים כאלו המבקרים את שיטת המבחן הבאה להוכיח את ידיעת התורה כאשר היא נערכת על ספרים תורניים, בטענה כי אין זו ידיעת התורה האמיתית, שאין ידיעת התורה נחשבת לדבריהם כידיעה אמיתית אלא אם היא על גוף התוכן ולא על מיקומו בעמוד. בין המבקרים קיימים כאלו הטוענים כי ביצוע המבחן מעודד באופן עקיף התמקדות בזכירת הטקסט לפי מיקומו בעמוד, בעוד שזה בא על חשבון הבנת התוכן. גם מאלו שלא התנגדו במפורש למבחן הסיכה, או שאף עודדו זאת, יש שהדגישו כי אסור לידיעה ברמה כזו לבוא על חשבון הבנת הנלמד באופן עמוק ונרחב.

== לקריאה נוספת ==
* ד"ר אהרן ארנד: "עדויות וסיפורים על בחינות מיוחדות בבקיאות בתלמוד", הנה רבקה יוצאת: עיונים במדעי היהדות לכבוד רבקה דגן, ירושלים תשע"ז, עמודים 241–244.

== קישורים חיצוניים ==
* 

== הערות שוליים ==

קטגוריה:תלמוד
קטגוריה:זיכרון
קטגוריה:מבחנים
שלמה חיים פרלוב (בולחוב)

רבי שלמה חיים פרלוב (בכתיב ארכאי: פערלאוו; ה'תר"ם – י"ג בתמוז ה'תש"ג) היה רב אדמו"ר, וראש ישיבה בבולחוב, משושלת חסידות נובומינסק, נרצח בשואה.

==קורות חייו==
נולד לרבי יעקב פרלוב האדמו"ר הראשון מנובומינסק ולדבורה בת רבי לייבוש ליברזון מפרוסקורוב. נקרא על שם סב אביו, רבי שלמה חיים מקוידנוב. בגיל צעיר התפרסם כעילוי, והתכתב עם רבנים כמו רבי אליהו חיים מייזל ורבי משה נחום ירושלמסקי. את ספרו הראשון, "תוספות חיים" על מסכתות קטנות, סיים לחבר בגיל 16. בגיל 17 נשא את פיגה דבורה מרים בת דודו רבי יהושע השיל מבולחוב (נרצחה בח' בחשוון ה'תש"ב, יחד עם אמה), שהיה חתן רבי ישראל שמואל נייהוז מטומשוב.

בשנת ה'תרס"ד נפטר דודו וחותנו רבי יהושע העשיל והוא ירש אותו ומילא את מקומו ברבנות בולחוב (אז חלק מהאימפריה האוסטרו-הונגרית, ובהמשך הייתה בפולין; כיום באוקראינה). רש"ח הקים בעיר ישיבה בה למדו כ-60 בחורים, והתפרסם ביותר גם הודות לספריו. הנהגתו הייתה כאביו בדרך חסידות קרלין וקוידנוב, הנהגה שבלטה בייחודיותה בגליציה. מדי שבת היה עורך שלושה טישים והשמיע מאמרי חסידות ארוכים. בית הכנסת שלו כונה "די פוילישע שוהל", וחצרו הייתה המרכז העיקרי של תנועת אגודת ישראל בעיר.

==בשואה==
בימי מלחמת העולם השנייה עודד את יהודי עירו לברוח, אך הוא עצמו סירב לברוח ונשאר לעודד ולחזק את בני קהילתו, באמרו שמקומו עם כל היהודים. בכסלו תש"ג (1942) הוא נכלא בגטו סטרי. החסידים יצרו קשר עם גוי שהסכים להסתיר את הרבי בביתו, אך הוא סירב לעזוב את אחיו, והלך לעבודה ככל היהודים. תוכנית שהוכנה בשלב זה להבריחו ליערות נכשלה בעקבות הלשנה.

בי"א בתמוז ה'תש"ג (יולי 1943) הוצא רש"ח, בעודו עטוף בטלית, יחד עם עוד יהודים לכיכר העיר והם הצטוו להתפשט, לאחר שהיהודים סביבו סירבו להפשיטו מפני כבודו והוצאו להורג על ידי הנאצים, ביקש רש"ח שיפשיטו אותו כדי שהנאצים לא יגעו בגופו, אמר וידוי בנחת ובקול רם ונורה למוות.

==ספריו==
*מקדש שלמה, הכולל: ילקוט שלמה (אוסף מדרשים כעל פסוקי תהלים), מקור חיים (על תרי"ג מצוות), קהלת שלמה (דרשות חז"ל על המצוות), כרם שלמה (פירוש על פסוקי התהלים), בית שלמה (קישור פסוקים בתהלים לתורה שבעל פה).
*סידור קהלת שלמה.
*תוספות חיים - על מסכתות קטנות. נותר בכתב יד.

==משפחתו==
*בנו רבי יעקב העשיל - נפטר בי"ג באלול תרצ"ז בגיל צעיר.
*בתו אלטע בת ציון - נישאה לרבי דוד משה שפירא מגוואדז'יץ. נפטרה בד' בטבת תש"ט.
**בנם יצחק אייזיק - נשא את נכדת רבי ירוחם ליינר.
*בתו גיטל - אשת רבי אלימלך בן ציון שפירא בן רבי קלונימוס קלמיש שפירא מפיאסצנה. נספו בהפצצות על ורשה בי"ד בתשרי ה'ת"ש.
*בתו רחל - נישאה לרבי יצחק הגר מטלומטש, בן בנו של רבי חיים מאוטיניה.
*בתו לאה רייזל - אשת רבי משה אפרים מושקוביץ רבה של סוקוליקי.
*בתו שרה - אשת שבח מויער, נספו בב' בסיון תש"ג.

==קישורים חיצוניים==
*
*
*"[http://toladot.blogspot.com/2013/06/blog-post_19.html האדמו"ר רבי שלמה חיים פרלוב מבוליחוב]", באתר "תולדות ושורשים"
*
*[http://toratcha.com/?s=שלמה+חיים+פרלוב שלמה חיים פרלוב], באתר "תורתך לא שכחתי".
;ספריו
* / 
* 

==הערות שוליים==

קטגוריה:נפטרים ב-1943
קטגוריה:ילידי 1880
שלמה חיים
שלמה חיים
קטגוריה:ראשי ישיבה פולנים
קטגוריה:ראשי ישיבה חסידים במזרח אירופה
נחום מרדכי פרלוב

רבי נחום מרדכי פֶּרְלוֹב (בכתיב ארכאי: פֶּערְלָאוו; כ"ח בתמוז ה'תרנ"ו - ט' באלול ה'תשל"ו) היה אדמו"ר חסידי, השלישי בשושלת נובומינסק, מראשי אגודת ישראל בארצות הברית, ומהאדמו"רים הבולטים בה במשך כ-40 שנה.

==קורות חייו==
נולד לרבי אלתר ישראל שמעון פרלוב, האדמו"ר השני מנובומינסק, ולפיגא דינה בת רבי ברוך מאיר טברסקי מאזרניץ. בשנת תרע"ו נשא את ביילה רחמה בת רבי יצחק זליג מורגנשטרן מסוקולוב. אחרי נישואיו היה אחד מראשי הישיבה שהקים חמיו בסוקולוב.

בשנת תרפ"ה עלה לארץ ישראל במטרה להשתקע בה; ביקורו ארך למעלה משנה, ובמהלך ביקורו נפטרה בתו חנה יוכבד בת השבע (שנותרה בפולין עם אמה עד שימצא עבודה), והוא שב לפולין עקב אסונו וקשיים כלכליים שנערמו על דרכו. בשנת תרפ"ו היגר לארצות הברית, תחילה לבדו, ומאוחר יותר - בשנת תרפ"ט - הצטרפו אליו אשתו וילדיו. עם בואו לארצות הברית התגורר בלואר איסט סייד, שם החל לנהוג באדמו"רות. בשנת תשי"ד עבר לקראון הייטס.

בשנת תשכ"ח עבר ניתוח ומאז נחלש. בשנת תש"ל עבר לבורו פארק, שם נפטר בתאריך ט' באלול תשל"ו. אשתו ביילא רוחמה נפטרה בכ"ח בסיוון תשמ"ז.

==אישיותו==
רבי נחום מרדכי נודע כמתמיד וכלמדן מופלג. עסק רבות גם בצדקה ובחסד. היה פעיל במיוחד בעסקי הציבור של היהדות האורתודוקסית בארצות הברית, והיה מראשי אגודת ישראל בארצות הברית . הוא קשר קשרי ידידות עם רבנים רבים בארצות הברית, בהם רבנים וראשי ישיבות ליטאיים, כמו רבי אהרן קוטלר ורבי משה פיינשטיין, ואדמו"רים כמו רבי יואל טייטלבוים ורבי מנחם מנדל שניאורסון. ביקר בארץ ישראל מספר פעמים, וכן השתתף בכנסייה הגדולה החמישית בשנת תשכ"ד. היה מהחברים הבולטים באגודת הרבנים האורתודוקסים של ארצות הברית וקנדה, וכיהן גם כסגן נשיא כבוד שלה. באחד מביקוריו נשלח מטעם האגודה לשוחח עם רבי אהרן רוקח, האדמו"ר מבעלז, על קבלת כספים מגופים ממשלתיים.

מקורבו רבי מרדכי פרידלנדר שנסמך ממנו להוראה, סיפר כי כמחצית מכ - 100 המתפללים בבית מדרשו היו בקיאים בש"ס.

==משפחתו==
*בנו רבי ברוך דוד (נפטר בכ"א בתשרי תשמ"ד).
*בנו וממלא מקומו רבי יעקב פרלוב.
*בנו אלטר ישראל שמעון (תרצ"ז - י"ב בחשוון תש"ע).
**בנו אהרן פרלוב.

==קישורים חיצוניים==
*
*
*

==הערות שוליים==

קטגוריה:נפטרים ב-1976
נחום מרדכי
נחום מרדכי
קטגוריה:חברי מועצת גדולי התורה בארצות הברית
קטגוריה:אדמו"רים אמריקאים
יהודה אריה פרלוב

רבי יהודה אריה פֶּרְלוֹב (בכתיב יידי: פּעֶרלאָוו; ה'תרל"ח – י' באלול ה'תשכ"א) היה רב בפולין והאדמו"ר מנובומינסק בארצות הברית, מראשי אגודת ישראל בארצות הברית וממייסדי אגודת האדמו"רים.

==קורות חייו==
נולד בנובומינסק (פולין, בשעתו חלק מהאימפריה הרוסית) לרבי יעקב מנובומינסק ולחוה בת רבי לייבוש ליברזון מפרוסקורוב. נשא את אסתר רייזל בתו של רבי דוד טברסקי ממקרוב (בנו של רבי יעקב יצחק ממקרוב וחתן רבי אברהם מטריסק). הוסמך להוראה על ידי רבי אליהו חיים מייזל, רבי יואב יהושע וינגרטן ורבי משה נחום ירושלמסקי. מספר שנים לאחר פטירת אביו התמנה לרבה של ולודבה. מסופר כי רבי חיים מבריסק שיבח את ידיעותיו בהלכה. נהג לסיים תלמוד בבלי בכל שלוש שנים. התפרסם גם בבקיאותו בספר הזוהר.
במלחמת העולם הראשונה ברח למינסק, ולאחריה, כשחזר לפולין, התיישב בלובלין.

בשנת ה'תרפ"ב היגר לארצות הברית על פי הצעתם של יוצאי ולודבה בארצות הברית. בבואו לארצות הברית התגורר בתחילה בלואר איסט סייד, שם התפלל בבית הכנסת של יוצאי קהילת אופעלע, שם גם הקים את קהילת "מנחת יהודא". לאחר מכן עבר לוויליאמסבורג. לצד כהונתו כאדמו"ר, שימש גם כרב ופסק שאלות למעשה. הוא נהג לשבות רבות בקהילות שונות בארצות הברית אליהן הוזמן. היה אחד מראשי אגודת ישראל בארצות הברית, וחבר הוועד הפועל שלה.

יחד עם רבי יהושע השל רבינוביץ ממונסטריטץ', רבי מרדכי חודורוב מטולנה-ויז'ניץ ורבי דוד מרדכי טברסקי מטולנה, ייסד את אגודת האדמו"רים בארצות הברית. פעל רבות למנוע חילולי שבת מצד יהודים בעלי עסקים בקרבת מקום מגוריו.

בשנת ה'תש"ו ייסד בבית מדרשו את "ישיבת ר' לוי יצחק מברדיטשוב זצ"ל" על שם זקנו רבי לוי יצחק מברדיטשוב, בה למדו כ-100 תלמידים ויותר.

נפטר בי' באלול ה'תשכ"א ונקבר בניו יורק, בחלקת נובומינסק בבית הקברות "בית דוד" .

==הנצחה==
ישיבת "קול יהודה", שהוקמה על ידי נכד אחיו רבי יעקב פרלוב מנובומינסק, נקראה על שמו.

==משפחתו==
*אחיו הבכור רבי אלתר ישראל שמעון פרלוב – ממלא מקום אביהם בנובומינסק
*גיסו רבי משה מרדכי השיל – האדמו"ר ממז'יבוז'-ורשה.
*אחיו הצעיר רבי שלמה חיים פרלוב – רב ואדמו"ר בבולחוב שבגליציה
;ילדיו
*בנו דוד – נפטר בצעירותו באייר תשי"ב.
*בנו אהרן.
*בתו פייגה – נישאה לזאב חיים מינקוביץ.

==ספריו==
* לב אריה החדש על התורה, שני חלקים, ירושלים תרצ"ג. רי"א פרלוב נסע לארץ ישראל במיוחד עבור הדפסת הספר.
* קול יהודה – דרשות.

==לקריאה נוספת==
*
*.
*.
*
*אשכול אודות [http://www.ivelt.com/forum/viewtopic.php?t=11935 "רבי יהודה ארי' פערלאוו מ'נאוואמינסק – י' אלול תשכ"א"], בפורום "אידישע וועלט".
;ספריו
*לב אריה החדש
** / 
** / 
* / ו

==הערות שוליים==

קטגוריה:נפטרים ב-1961
קטגוריה:אדמו"רים אמריקאים
יהודה אריה
קטגוריה:אישים הקבורים בבית הקברות בית דוד
קטגוריה:פעילי אגודת ישראל
קטגוריה:רבנים חרדים אמריקאים
קטגוריה:לובלין: רבנים
יהודה אריה
JSHint

JSHint הוא כלי ניתוח קוד סטטי המשמש בפיתוח תוכנה לבדיקה האם קוד מקור הכתוב בשפת JavaScript תואם עם כללי הקידוד.<ref name="BeginningFacebook"></ref> JSHint נוצר בשנת 2011 על ידי אנטון קובליוב כמזלג מהפרויקט JSLint (על ידי דאגלס קרוקפורד).<ref></ref> <ref></ref> אנטון ואחרים חשו כי JSLint נעשה "דעתני מדי", ולא איפשר מספיק אפשרויות התאמה אישית. <ref></ref> <ref></ref> <ref></ref> <ref></ref> מתכנני JSHint <ref></ref> מפרסמים הן גרסה מקוונת והן גרסת שורת פקודה .

הגרסה המקוונת נגישה דרך האתר הרשמי שבו משתמשים יכולים להדביק קוד כדי להפעיל את היישום באופן מקוון. גרסת שורת הפקודה של JSHint (מופץ כמודול Node.js ), מאפשרת תהליכי מיצוי אוטומטיים על ידי שילוב JSHint בתהליך העבודה של פיתוח הפרויקט. <ref></ref>

== רישיון ==
JSHint מופץ תחת רישיון MIT, למעט קובץ אחד עדיין תחת רישיון JSLint המהווה גרסה שונה מעט של רישיון MIT. סעיף נוסף מציין כי התוכנה תשמש "לטוב ולא לרע". סעיף זה, על פי המוסד לתוכנה חופשית, עושה את התוכנה ללא חפשית. <ref> https://www.gnu.org/licenses/license-list.en.html#JSON ראה את הערה בנוגע לרישיון JSON </ref>

== ראו גם ==
* סקר קוד
* כיסוי קוד

== לקריאה נוספת ==
<div class="mw-content-ltr">
* 
* 
* 
* 
</div>
==קישורים חיצוניים==
* 

== הערות שוליים ==

קטגוריה:JavaScript
קטגוריה:כלי תכנות
Atom

Atom (תרגום: אטום) הוא עורך טקסט וקוד מקור חינמי וקוד פתוח<ref name="lifehacker"></ref><ref name="TechCrunch"></ref>, המיועד לmacOS, Linux, ו-Windows<ref></ref>. הוא תומך בהרחבות (plug-ins) שנכתבו ב-Node.js, ו-embedded Git Control ופותח על ידי GitHub.

Atom היא למעשה אפליקציית שולחן עבודה שנכתבה בעזרת כלים לבניית אתר אינטרנט<ref></ref>.

מרבית ההרחבות יוצאות ברישיון חופשי ומתוחזקים על ידי קהילת מפתחים פתוחה<ref></ref>. Atom מבוסס על תשתית Electron (נקראה בעבד Atom Shell), תשתית חוצת פלטפורמות לפיתוח יישומים עם Chromium ו-Node.js<ref></ref><ref></ref>. הוא נכתב בשפות הפיתוח CoffeeScript ו-Less<ref></ref>. הוא יכול לשמש כסביבת פיתוח (IDE)<ref name="atom-ide"></ref><ref name="nuclide"></ref><ref name="juno"></ref><ref name="platformio"></ref>, אך הוחלט לבטל את יכולת זו בעת המעבר מגרסת בטא לגרסה 1.0 ביוני 2015<ref></ref>. מפתחיו קראו לו "עורך טקסט פריץ () עבור המאה ה-21<ref></ref>.

==שפות תכנות נתמכות==
החבילה המקורית של Atom תומכת כברירת מחדל בהדגשת תחביר עבור השפות ופורמטי הקבצים הבאים<ref></ref><ref></ref>:

==קישורים חיצוניים==

* 

==הערות שוליים==

קטגוריה:עורכי טקסט
קטגוריה:תוכנה חופשית
MAC spoofing

MAC spoofing היא טכניקה לשינוי כתובת MAC של כרטיס רשת (NIC) שניתנה לכרטיס בעת הייצור במפעל ולכאורה אינה ניתנת לשינוי, שכן כתובת ה-MAC, צרובה על כרטיס הרשת. לעומת זאת, מנהלי התקנים רבים מאפשרים שינוי של כתובת ה-MAC. בנוסף, ישנם כלים אשר יכולים לגרום למערכת ההפעלה להאמין שכתובת ה-MAC של כרטיס הרשת שלה תהיה אחת שיבחר המשתמש. ההליך של מיסוך כתובת ה-MAC נקרא MAC spoofing. בפועל פעולת MAC spoofing משנה בעיני המתבונן את זהות המחשב, והפעולה ניתנת להשגה בקלות יחסית.<ref name="auto1"></ref>

== מוטיבציה ==

שינוי של כתובת MAC יאפשר לעקוף רשימת בקרת גישה על שרתים או נתבים, על ידי כך שיחביא את המחשב על רשת מסוימת מאחורי זהות מזויפת או יאפשר לו להתחזות למחשב אחר ברשת. ישנן סיבות לגיטימיות כמו גם בלתי-חוקיות לביצוע MAC spoofing.

== ראו גם ==
* ARP spoofing
* DNS spoofing

== הערות שוליים ==

קטגוריה:סוגי התקפות קיברנטיות
יהודה צבי לנגנר

רבי יהודה צבי לנגנר מסטרטין (ט' באלול ה'תר"ה, 11 בספטמבר 1845 – י"ד באייר ה'תרס"ז, 28 באפריל 1907) היה האדמו"ר הרביעי של חסידות סטרטין.

==ביוגרפיה==
נולד בעיירה סטרטין לרבי אורי לנגנר ולשרה, ונקרא על שם סבו שנפטר מעט קודם לידתו. בילדותו למד אצל סבו רבי אברהם מסטרטין (ר' אברהם'טשי), שלמד עמו בחברותא מדי יום שיעור. החברותא נמשכה גם לאחר נישואיו. בשנת ה'תרי"ט נשא את הינדה פרל, בתו של רבי שלמה טויב (חתן רבי יהודה צבי הירש אייכנשטיין). תקופה קצרה אחר חתונתו נפטרה אשתו, והוא נשא את אחותה הצעירה, גיטל לאה. לאחר נישואיו נשאר להתגורר בעיר הולדתו סטרטין. לאחר נישואיו היה לתלמידו של רבי יצחק אייזיק מזידיטשוב.

בשנת ה'תרכ"ה, לאחר פטירת סבו רבי אברהם עברה אדמו"רות סטרטין לחתנו של רבי אברהם - רבי אורי לנגנר - אביו של רבי יהודה צבי. רבי יהודה צבי מונה תחת סבו לרבה של העיר סטרטין. על מנת למנוע חיכוכים, עבר רבי אורי לעיר רוהאטין. בי"ח באייר ה'תרמ"ט, לאחר פטירת אביו, מונה לממשיך דרכו באדמו"רות. בחג השבועות של אותה השנה התפלל עם חסידיו ברוהאטין, ובימים הנוראים של שנת ה'תר"ן החל בהנהגת החצר בעיר סטרטין.

רבי יהודה צבי התאפיין בתפילותיו הארוכות. היה משמש בעצמו כשליח ציבור בבית הכנסת שלו, ותפילתו הייתה בקול בוכים נעים ובניגון אחיד, אך ללא שירים וזמירות. היה מרבה בטבילה במקווה. סירב לקבל כסף מבני אדם, למרות שהיו בין חסידיו עשירים רבים. היה מיודד עם מנהיגים חסידיים בדורו כדוגמת רבי דוד משה מטשורטקוב, רבי יצחק מאלעסק, רבי יהודה צבי מדולינא, ורבי נחום מבורשטין. בתורתו היה מביא הרבה רעיונות קבליים, בדומה לרבו רבי יצחק אייזיק מזידיטשוב. במאמריו היה מסנגר על עם ישראל, תוך חידוד מעלתם על פני הגויים.

בשנת ה'תרס"ז, בעקבות מחלת נשימה שפקדה אותו, עבר לרוהטין ובה נפטר בי"ד באייר. נקבר בעיר רוהטין. ממשיך דרכו היה בנו רבי יצחק אייזיק לנגנר.

==תלמידיו==
בין תלמידיו נמנים:
* רבי פנחס חיים טויב - אב"ד רוזדיל
* רבי אברהם מרדכי שלום טויב - אב"ד סאסוב
* רבי יחיאל מיכל היבנר - אב"ד ניזנוב
* רבי ישראל לנדא - אב"ד זלוטשוב
* רבי אלעזר לנדא - בעל ספר "זיכרון אלעזר", ונכדו של רבי אלעזר לנדא בעל ה"יד המלך".
* רבי שבתי ליפשיץ - אב"ד אורשיווע
* רבי בנציון גסנבויער מקומרנה

==משפחתו==
;בניו
*רבי אברהם (אברהם'טשי) - רב העיר .
*רבי רבי יצחק אייזיק - ממשיך דרכו באדמו"רות בסטרטין.
*רבי משה מקוזובה וטורונטו.
*רבי שלמה - רבה של רוהטין ורודשין.
*רבי ישראל מברודי.

;חתניו
*רבי חיים הלוי אייזן - אב"ד סווירז'. בנו של רבי אביגדור. בנו של רבי חיים נשא את בת דודו רבי ישראל מברודי.
*רבי יחיאל מיכל הורודנר - אב"ד סטרטין.
*רבי משה פנחס פרנקל-תאומים מחודורוב.
*רבי ישראל פרנקל מפרמישלן.
*רבי נפתלי ישכר בער ברנדוויין מלמברג.
*רבי דב בר מסטרטין - כיהן כאדמו"ר בלבוב.

==קישורים חיצוניים==
*
* 

==הערות שוליים==

קטגוריה:אדמו"רי סטרטין
קטגוריה:רבנים גליציאנים